Muhamməd Mursi

Muhamməd Mursi (20 avgust 1951 — 17 ijun 2019) — Misiri 5-inə prezident byə, Misiri tarixədə 1-inə rəhbər byə ki, əj de demokratik ro, de xəlgi sədon səcynjəšone. Syftə əv Misirədə handəše. Əv muhəndise. 1975-inə sorədə əv cy Kahirə universiteti bakalavri, 1978-inə sorədə magistri oroxnijəše. 1982-inə sorədə əv cy Amerikə Ibyə Štaton Kalifornijə universitetədə handəše. 1985-inə sorədə əv bə Misir ogardə. Əv 2000-2005-inə soronədə əj cy Misiri deputat byə. Əv cy Mysylmonə buon təškiloti uzve. 30 ijun 2012-inə sorədə əj cy Misiri prezident səcynjəšone. 3 ijul 2013-inə sorədə cy Misiri ləškər Mursi vəjnə inǧylob kardəše. Mursi vəzifəku eǧandəšone, həmən Mursi gətəšone. Ym inǧylobi rəhbər cy Misiri mudafiə nazir general Abdelfəttah Əs Sisi bə. 30 nojabr 1978-inə sorədə kəxyvand bə 5 gylə əǧylyš heste. 4 ijul 2013-inə sorədə əj gətəšone. 17 ijun 2019-inə sorədə məhkəmədə marde.

Tispir:Misiri prezidenton